Aalborg Stiftstidende, 1839-05-21
England. Lord Melbourne har i Overhuset forkyndt, at hans Ministerium igien er traadt i Spidsen for Regjeringsforretningerne. Sir Robert Peels Bestræbelser for at faae et Tory-Ministerig dannet strandede paa Dronningens vedholdende Modstand imod enhver af den disignerede Minister foretagen Jndblanding i hendes Hofholdning, fra hvilken nemlig Peel vilde have adskillige høit staaende Damer af Whigpartiet bortfjernede. Peel har selv givet en vidtløftig Fremstilling af det i saa Henseende Passerede, i Underhuset, hvor Lord Russell under lydeligt og almindeligt bifald opfordrede ham til at angive Grunden til, at hans ministerielle Bestræbelser vare mislykkede, før han (Russel!) udviklede Grunden til, at det forrige Ministerium igjen var traadt i Spidsen for Forretningerne. – Man har altsaa denne Gang det smukke Kjøn at takke for, at Toryerne ikke kom til Roeret. Peel var under sit Foredrag i stor Bevægelse, der skal have givet sig tilkjende i hans Ansigtstræk og Gesticulation. - De i London udbredte Rygter om Uroligheder i Birmingham (see Av. Nr. 96) have ikke stadfæstet sig, derimod er Staden i stor Gjæring, især siden den 13de, da Delegerede fra det londonske Nationalconvent ankom dertil paa Jernbanen, hvor de bleve modtagne af en stor Pøbelhob, der, omtrent 6000 Md. stærk, drog i Procession efter dem igjennem Gaderne og ved sit Skrig vakte saadan Bekymring, at en Mængde Boutikker bleve lukkede. Den 14de skal den første almindelige Forsamling af Conventsmedlemmer i Birmingham finde Sted og man frygter derfor for alvorlige Rolighedsforstyrrelser. Jfølge Beretninger fra Newcastle af 12te er det i de saakaldte Potteries kommet til Haandgemæng imellem Militairet og Chartisterne. Hestmilitsen blev angreben af Folket og maatte gjøre Indhug og fyre, hvorved flere svære Lemlæstelser fandt Sted. En Dreng er bleven skudt. J Wales bliver Roligheden opretholdt ved det fra Jrland derhen sendte Militair. Til Bristol, i hvis Omegn man ligeledes befrygter Chartiist=Uroligheder, er sendt Artilleri=Forstærkning fra Woolwich. J London ere den 10de 13 Chartister, der stærkt bevæbnede afholdt et Møde, blevne arresterede. Pern. Over Panama og Newyork har man med Dampskibet Great Western erholdt Efterretninger herfra, ifølge hvilke, i Modsætning til hvad de engelske Blade have ladet forvente, Chilleserne under General Bulnes have tilføiet Protectoren for den peru-bolivianske Conføderation, General Santa Cruz, et fuldstændigt Nederlag. Slaget fandt Sted den 20de Januar ved Penuan, hvor Santa Cruz med 6000 Md. Kl. 11 om Formiddagen blev angreben af de omtrent lige saa talrige Chillesere og antiføderalistiske Peruanere. Een Position blev stormet efter den anden og Kl. 4 var Seiren vunden. Det chilesiske Cavalleri kom først i Slaget, da Peru-Bolivianerne allerede vare paa Flugten, og anrettede et stort Blodbad blandt dem. Sta. Cruz selv undkom med omtrent 100 Mand. De Dødes og Saaredes Antal skal være meget betydeligt paa begge Sider. General Bulnes mistede 2 af sine Adjutanter. Jfølge en chilesisk Officeers pralende Beretning skulde alle Generalerne for den peru-bolivianske Armee være dræbte eller saarede og endnu aldrig i Amerika være tilkjæmpet nogen fuldstændigere Seier. Efterskrift efter Postens Ankomst, i Formiddags.